Tässä Jerusalem uutiset ja Pekka Sartola, hyvää lauantai-iltaa.
Uutisaiheitamme tänään:
Tiistaina, 4.8. tapahtuneessa Beirutin sataman varaston räjähdyksessä -
sai surmansa yli 200 ihmistä, useita tuhansia loukkaantui -
ja sadattuhannet menettivät kotinsa.
Maan hallitus onkin alkanut tutkia terroristijärjestö Hizbollahin -
eri puolille Libanonia perustamia ase- ja ammusvarastoja, -
niissä mahdollisesti piilevien uusien räjähdeonnettomuusuhkien varalta.
Eräs sellainen on Beirutin kansainvälinen lentokenttä -
ja erityisesti sen yhteyteen perustetut ohjus- ja ammusvarastot.
Hizbollahilla arvioidaan olevan varastoituna -
yli 100 000 ohjusta ja lyhyen kantaman rakettia -
järjestön itsensä vartioimissa varastoissa.
Nämä varastot ja ohjustehtaat on sijoitettu mahdollisimman lähelle -
useiden kansainvälisten lentoyhtiöiden hallinnoimia rakennuksia ja -
myös lentoaseman lähellä olevia siviilirakennuksia.
Israel ei uskalla tuhota näitä varastoja täsmäiskuilla, -
koska siitä saattaisi seurata ohjus-ja ammusvarastojen räjähtäminen, -
jolloin tuho olisi jopa suurempi kuin Beirutin sataman räjähdyksessä.
Hizbollahin ohjus- ja rakettivaranto on pääasiallisesti -
Iranin tai Pohjois-Korean sinne toimittamaa.
Tiukoista turvamääräyksistä ja suosituksista huolimatta, -
koronaviruslukemat ovat edelleen huolestuttavan korkeita, -
todetaan Israelin terveysministeriöstä.
Uusia tartuntoja rekisteröidään tuhan- nesta kahteen tuhanteen päivittäin.
Tämä tarkoittaa, että 100 000 tartunnan raja ylittyi jo viikko sitten.
Vaikka tartunnan saaneista onkin täysin parantunut yli 80 000, -
on myös kuolonuhrien määrä noussut yli kahdeksansadan.
Maailmanlaajuisessa vertailussa Israel on selvinnyt melko hyvin, -
sillä globaalit lukemat osoittavat virukseen kuolleen jo -
yli 800 000 ihmistä 24 miljoonasta tartunnan saaneesta.
Näistä lukemista huolimatta Israelin terveysministeriön -
koronavirusasioista vastaava professori Ronni Gamzu, -
vakuutti että koulut avataan maassa suunnitellusti -
ja että viruksen torjunta on hallinnassa.
Kaksi viikkoa sitten solmitusta Israelin ja Yhdistyneiden Arabiemiirikuntien -
historiallisesta rauhan- ja diplomaat- tisen suhteiden sopimuksesta -
on syntynyt kahdenlaista tulkintaa.
UAE:n, siis Arabiemiirien mukaan, sopimus sinetöi samalla sen, -
että Israel ei jatka Länsirannan siirtokuntien ja Jordan jokilaakson -
alueiden liittämissuunnitelmien toteuttamista.
Vastoin sitä, miten palestiinalais- hallinto sopimusta tulkitsee, -
UAE:n Yhdysvaltojen suurlähettiläs Jousef Al Otaiba, -
totesi tavatessaan Yhdysvaltojen ulkoministeri Mike Pompeon, -
että tämä sopimus merkitsee todellisen rauhansopimuksen -
edellytysten paranemista Israelin ja palestiinalaisten välillä.
Samalla se parantaisi mahdollisuuksia kahden valtion mallin toteutumiseen -
ja myös palestiinalaisten taloudellista asemaa, sekä voisi lopettaa -
vähitellen myös väkivaltaisuuksia, mikäli molemmat osapuolet -
sitoutuisivat siihen vakavasti, mainitsi suurlähettiläs Al Otaiba.
Palestiinalaishallinto totesi puolestaan rauhan olevan mahdotonta -
ilman että Israel ensin vetäytyisi vuoden 1967 sotaa edeltäville rajoille -
ja vapauttaisi Jerusalemin palestiinalaisten hallintaan.
Lähtöasetelmat lopulliselle rauhalle näyttäisivät siten olevan edelleen -
yhtä kaukana kuin ne ovat olleet jo vuodesta 1948 lähtien.
Boikotoidakseen Israelin ja Arabiemiraattien välistä sopimusta, -
Iran on määrännyt Gazaa hallinnoivat Hamasin kiihdyttämään -
ilmapallopommien lähettämistä Israelin puolelle.
Viikonvaihteessa Hamas toteutti käskyä ja lähetti useita kymmeniä -
tällaisia pommeja rajan yli, ja niiden seurauksena syttyi -
yli kolmekymmentä maasto- ja metsäpaloa.
Israelin armeijan lasertykit onnistuivat pudottamaan alas -
noin kolmanneksen kaikista lähetetyistä ilmapallopommeista.
Samalla ilmavoimat ja tykistö tuhosivat useita Hamasille tärkeitä -
sotilaallisia kohteita Gazan alueella.
Hamas on myös ilmoittanut, että jos Israel aikoo yrittää -
surmata järjestön johtajia, se merkitsee avointa sodanjulistusta.
Israelin armeija pitää Turkin nykyistä käyttäytymistä -
nousevana uhkatekijänä Israelia kohtaan.
Eikä vain äskettäin solmitun Israel- UAE -sopimuksen näkökulmasta, -
vaan liittyen myös Eurooppaan suun- nitellun kaasuputken rakentamiseen.
Turkki on pyrkinyt lähes kaikin käytettävissä olevin keinoin -
estämään toisen Nato-maan, Kreikan aluevesien kautta kulkevan -
EastMed -kaasuputken rakentamista -
ja samalla myös uusien kaasu- ja öljykenttien tutkimista.
Kolmas Turkin kannalta kestämätön tilanne on se, -
että Temppelivuori on Israelin lainsäädännön piirissä, -
vaikka sunni-islamilaisittain ajatellen sen pitäisi kuulua yksinomaan -
islamilaisen valtion hallintaan.
Turkin itsevaltainen presidentti Recep Erdogan, onkin ilmoittanut -
maansa tukevan kaikkea toimintaa, joka edesauttaa Al Aqsa moskeijan -
vapauttamista miehittäjän ikeestä.
Turkin kasvava mielenkiinto Jerusalemia ja Israelia kohtaan, -
onkin nostattanut eskatologisten rabbien ajatukset kohti -
Hesekielin kirjan luvuissa 38 ja 39 kuvattua niin sanottua Googin sotaa.
Yhdysvaltojen ulkoministeri Mike Pompeo vieraili Israelissa ja tapasi -
pääministeri Benjamin Netanjahun ja ulkoministeri Gaby Ashkenazin.
Keskustelujen aiheena oli USA:n Irania koskevat uudet pakotteet -
sekä Pompeon seuraavat vierailu- kohteet Persianlahden arabivaltioissa.
Siellä keskustelujen arvellaan keskittyvän -
suhteiden normalisoimiseen Israelin kanssa.
Ulkoministeri Pompeo matkustaa Israelista Abu Dhabiin, -
Arabiemiraatteihin ja tapaa siellä maan kruununprinssin -
Mohammed Bin Zayedin, jolta USA toivoo saavansa tukea laajempaan -
rauhansopimukseen Israelin ja arabivaltioiden välillä.
Saudi-Arabian kruununprinssi Mohammed Bin Salman on tosin -
ilmoittanut, että suhteiden normalisointi Israelin kanssa -
edellyttää palestiinalaiskysymyksen ratkaisemista.
Yhdysvaltojen presidentti Trumpin vävy Jared Kushner -
on pohjustanut Pompeon vierailuja jo useita päiviä aikaisemmin -
vieraillessaan korkean tason delegaationsa kanssa Israelin lisäksi,-
Bahrainissa, Omanissa, Saudi-Arabiassa sekä Marokossa.
Uhka Israelin neljänsistä parlamenttivaaleista -
vältettiin aivan kalkkiviivoilla.
Pääministeri Netanjahu myöntyi lykkäämään budjetin hyväksymistä -
joulukuun 23:een päivään saakka. Kyse oli kompromissiratkaisusta, -
sillä Netanjahu ei saanut haluamaansa yhden vuoden budjettia
eikä SiniValkoiset saaneet tavoit- telemaansa kahden vuoden budjettia.
Kuluvan vuoden budjetti sai 11 miljardin shekelin -
lisäruiskeen, joten Israelin valtion vuoden 2020 budjetin loppusumma -
nousee peräti 411 miljardiin shekeliin, -
eli noin 105 miljardiin euroon.
Lehdistötilaisuudessa pääministeri Netanjahu korosti, -
että hän ei saanut haluamaansa budjettia, -
mutta antoi periksi välttääkseen neljännet vaalit.
Näin Jerusalem uutiset tällä kertaa.
Muista rukoilla rauhaa tuolle kaupun- gille, maalle ja koko Lähi-itään.
Nähdään jälleen viikon kuluttua.
Tekstitys: A. Eskola
Hyvä katsoja. Jos tämä ohjelmasarja on puhutellut sinua -
ja haluat sen jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää pankkisiirtoa ruudussa näkyvään numeroon.
Muista mainita maksun saaja sekä viite numero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.